Domus Rōmāna (4. dekl., předl. „causā“, zpodstatňování adjektiv, ESSE + dat., demonstrativa, abl. instrumentální)

Vestibulum domūs Rōmānae erat vacuus locus ante iānuam. Per id vestibulum erat aditus ā viā ad domum. Iānua ipsa erat līgnea; at postēs saepe erant ē marmore. In līmine plērumque erat verbum „Salve“ in pavīmentō tessellātō scrīptum. Interior domus in trēs partēs dīvidēbātur. Eārum prīma pars appellāta est ātrium. In mediō tēctō eius partis, lūcis et āēris causā, apertum spatium relictum est. Pluvia per eundem locum in impluvium dēscendit. Supellex erat exigua; at parietēs pulchrīs statuīs pictūrīsque ōrnābantur. In ātriō dominus amīcīs et clientibus aditum dabat.

Ab utrōque latere ātriī erant nocturna et diurna cubicula familiae hospitibusque. Locus proximus ātriō appellātus est tablīnum. Hīc tabulae familiārēs condēbantur; et in eōdem locō dominus pecūniam servābat atque suum opus faciēbat. Utrimque faucēs ab ātriō ad peristȳlum, tertiam domūs partem, dūcēbant. In peristȳlō pulcher hortus et fōns columnīs marmoreīs inclūdēbantur. Ubi vēla prō tablīnō reducta sunt, tōta domus, — ātrium, deinde tablīnum, mōx pulchrum peristȳlum, — ūnum in cōnspectum venit. Peristȳlō adiacēbant trīclīnia, cubicula, et cellae omnis generis. Superior domus servōrum et lībertōrum ūsibus dētinēbātur.

Pozn.: *tessellātus, a, um* – mozaikový; *pluvia, ae, f*. – déšť; *utrimque* (adv.) – na obou stranách; *faux, faucis, f*. – jícen, krk; zde: chodba, úzký průchod; *vēlum, ī, n*. – plachta, záclona (např. proti slunci); *mōx* (adv.) – brzy, hned; zde: potom; *superior, ius* – vyšší, hořejší; zde časově: poslední;

